《试院九日次王茂材丞公韵兼呈翁沂伯广文》
宋代·喻良能

秋杪仍新霁，天涯忆故乡。
少陵三坐客，太白两重阳。
深院日复日，寒花黄未黄。
昔年吹帽饮，今日读书床。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。